

**งานจัดเก็บและพัฒนารายได้ กองคลัง เทศบาลตำบลพุทไธสง**

**ประชาสัมพันธ์การยื่นแบบและจัดเก็บภาษี ประจำปี 2564**

**ภาษีป้าย**

ภาษีป้าย เป็นภาษีที่เก็บจากป้าย อันหมายถึง ป้ายแสดงชื่อ ยี่ห้อ หรือเครื่องหมายที่ใช้ประกอบการค้า หรือประกอบกิจกรรมอื่นเพื่อหารายได้ ไม่ว่าจะแสดงหรือโฆษณาไว้ที่วัตถุใด ๆ ด้วยอักษร ภาพ หรือเครื่องหมายที่เขียน แกะ สลัก จารึก หรือทำให้ปรากฏด้วยวิธีอื่น ๆ

 **ผู้มีหน้าที่ชำระภาษีป้าย**

1. เจ้าของป้าย
2. ผู้ครอบครองป้าย

**ขั้นตอนการชำระภาษีป้าย**

1. ยื่นแบบแสดงรายการภาษีป้าย (ภ.ป.1) ตั้งแต่วันที่ 4 มกราคม ถึง 31 มีนาคม 2564
2. ยื่นแบบและชำระทันที หรือภายใน 15 วัน นับแต่วันที่ได้รับแจ้งการประเมิน
3. กรณีติดตั้งป้ายใหม่ หลังเดือนมีนาคม ให้ยื่นแบบแสดงรายการ (ภ.ป.1) ภายใน 15 วัน นับแต่วันที่ติดตั้ง

 **เงินเพิ่ม**

ให้ผู้มีหน้าที่เสียภาษีป้ายเสียเงินเพิ่มนอกจากเงินที่ต้องเสียภาษีป้ายในกรณี และอัตราดังต่อไปนี้

1. ไม่ยื่นแบบแสดงรายการภาษีป้าย (ภ.ป.1) ภายในเวลาที่กำหนดให้เสียเงินเพิ่ม ร้อยละ10 ของจำนวนเงินที่ต้องเสียภาษีป้าย เว้นแต่กรณีที่เจ้าของป้ายได้ยื่นแบบแสดงภาษีป้ายก่อนที่พนักงานเจ้าหน้าที่จะได้แจ้งให้ทราบถึงการละเว้นนั้น ให้เสียเงินเพิ่มร้อยละ 5 ของจำนวนเงินที่ต้องเสียภาษีป้าย
2. ยื่นแบบแสดงรายการภาษีป้ายไม่ถูกต้อง ทำให้จำนวนเงินที่ต้องเสียภาษีป้ายลดน้อยลง ให้เสียเงินเพิ่มร้อยละ 10 ของค่าภาษีป้ายที่ประเมินเพิ่มเติม เว้นแต่กรณีที่เจ้าของป้ายได้มาขอแก้ไขแบบแสดงรายการภาษีป้ายให้ถูกต้องก่อนที่พนักงานเจ้าหน้าที่แจ้งการประเมิน
3. ไม่ชำระภาษีป้ายภายในระยะเวลาที่กำหนด ให้เสียเงินเพิ่มร้อยละ 2 ต่อเดือน ของจำนวนเงินที่ต้องเสียภาษีป้าย เศษของเดือนให้นับเป็นหนึ่งเดือน ทั้งนี้ไม่ให้นำเงินเพิ่มตามข้อ 1. และ 2. มาคำนวณเป็นเงินเพิ่ม

-2-

 **อัตราภาษีป้าย ตามกฎกระทรวงกำหนดอัตราภาษีป้าย พ.ศ. 2563**

|  |  |
| --- | --- |
| **ประเภทป้าย** |  **บาท/****500ซม.** |
| 1. ป้ายที่มีอักษรไทยล้วน
2. ป้ายที่มีข้อความที่เคลื่อนที่ หรือเปลี่ยนเป็นข้อความอื่นได้
3. ป้ายนอกจาก (ก)
4. ป้ายที่มีอักษรไทยปนกับอักษรต่างประเทศ/ภาพ/เครื่องหมายอื่น
5. ป้ายที่มีข้อความ เครื่องหมาย หรือภาพที่เคลื่อนที่ หรือเปลี่ยนเป็นข้อความ เครื่องหมาย หรือภาพอื่นได้
6. ป้ายนอกจาก (ก)
7. ป้ายที่ไม่มีอักษรไทยไม่ว่าจะมีภาพหรือเครื่องหมายใด ๆ หรือไม่ และป้ายที่มีอักษรไทย บางส่วนหรือทั้งหมดอยู่ใต้หรือต่ำกว่าอักษรต่างประเทศ
8. ป้ายที่มีข้อความ เครื่องหมาย หรือภาพที่เคลื่อนที่ หรือเปลี่ยนเป็นข้อความ เครื่องหมาย หรือภาพอื่นได้
9. ป้ายนอกจาก (ข)
 | 10552265250 |

 อัตราภาษีป้ายตามที่กำหนดในกฎกระทรวงนี้ ให้ใช้บังคับสำหรับป้ายที่ต้องเสียภาษีป้ายตั้งแต่วันที่ 1 มกราคม พ.ศ. 2564 เป็นต้นไป

 ป้ายที่ต้องเสียภาษีป้ายก่อนวันที่ 1 มกราคม พ.ศ. 2564 ให้เป็นไปตามอัตราภาษีป้ายที่กำหนดในกฎกระทรวง ฉบับที่ 5 (พ.ศ. 2535) ออกตามความในพระราชบัญญัติภาษีป้าย พ.ศ. 2510

**ภาษีที่ดินและสิ่งปลูกสร้าง**

 ที่ดิน หมายความว่า พื้นดิน พื้นที่เป็นภูเขา พื้นที่เป็นน้ำด้วย

สิ่งปลูกสร้าง หมายความว่า โรงเรือน อาคาร ตึก หรือสิ่งปลูกสร้างอย่างอื่นที่บุคคลเข้าอยู่อาศัยหรือใช้สอยได้หรือที่ใช้เป็นที่เก็บสินค้าหรือประกอบการอุตสาหกรรมหรือพาณิชยกรรม และให้หมายความถึงห้องชุดหรือแพที่บุคคลอาจใช้อยู่อาศัยได้หรือมีไว้เพื่อหาผลประโยชน์ด้วย

 **ผู้มีหน้าที่ชำระภาษีที่ดินและสิ่งปลูกสร้าง**

 บุคคลธรรมดาหรือนิติบุคคลซึ่งเป็นเจ้าของหรือสิ่งปลูกสร้างหรือเป็นผู้ครอบครองหรือหาผลประโยชน์หรือสิ่งปลูกสร้างอันเป็นทรัพย์สินของรัฐ ซึ่งเป็นผู้มีหน้าที่เสียภาษีตามพระราชบัญญัตินี้และให้หมายความรวมถึงผู้มีหน้าที่ชำระภาษีแทนผู้เสียภาษีตามพระราชบัญญัตินี้ด้วย

-3-

**ขั้นตอนการชำระภาษีที่ดินและสิ่งปลูกสร้าง**

1. ประกาศบัญชีรายการที่ดินและสิ่งปลูกสร้าง ภายในเดือนธันวาคม 2563 โดยประกาศไว้ ณ เทศบาลตำบลพุทไธสง และจัดส่งรายบุคคลเพื่อตรวจสอบความถูกต้อง
2. ประกาศราคาประเมินทุนทรัพย์ของที่ดินและสิ่งปลูกสร้าง ภายในเดือนมกราคม 2564 โดยประกาศไว้ ณ เทศบาลตำบลพุทไธสง
3. แจ้งประเมินภาษีที่ดินและสิ่งปลูกสร้าง ภายในเดือนกุมภาพันธ์ 2564 โดยจัดส่งรายบุคคล
4. ชำระค่าภาษีที่ดินและสิ่งปลูกสร้าง ภายในเดือนเมษายน 2564

**เบี้ยปรับและเงินเพิ่ม**

 1. ในกรณีที่ผู้เสียภาษีมิได้ชำระภาษีภายในเวลาที่กำหนด ให้เสียเบี้ยปรับร้อยละ 40 ของจำนวนภาษีค้าชำระ เว้นแต่ผู้เสียภาษีได้ชำระภาษีก่อนจะได้รับหนังสือแจ้งเตือนตามมาตรา 61 ให้เสียเบี้ยปรับร้อยละ 10 ของจำนวนภาษีที่ค้างชำระ

2. ในกรณีที่ผู้เสียภาษีมิได้ชำระภาษีภายในเวลาที่กำหนด แต่ต่อมาได้ชำระภาษีภายในเวลาที่กำหนดไว้ในหนังสือแจ้งเตือนตามมาตรา 21 ให้เสียเบี้ยปรับร้อยละ 20 ของจำนวนภาษีค้างชำระ

3. ผู้เสียภาษีมิได้ชำระภาษีภายในเวลาที่กำหนด ให้เสียเงินเพิ่มอีกร้อยละ 1 ต่อเดือนของจำนวนเงินภาษีค้างชำระ เศษของเดือนให้นับเป็นหนึ่งเดือน ทั้งนี้มิให้นำเบี้ยปรับมารวมคำนวณเพื่อเสียเงินเพิ่มด้วย

**ค่าธรรมเนียมใบอนุญาตต่าง ๆ**

ดำเนินการยื่นคำร้องขอใบอนุญาตฯ ก่อนวันที่ 31 ธันวาคม 2563

**โดยมาติดต่อขอรับแบบพิมพ์ และยื่นแบบแสดงรายการเสียภาษีได้ ตั้งแต่วันที่ 4 มกราคม 2564 เป็นต้นไป ณ งานจัดเก็บและพัฒนารายได้ กองคลัง เทศบาลตำบลพุทไธสง**

**ในวันและเวลาราชการ หมายเลขโทรศัพท์ 044-689029**

 **“รู้คิด ฉับไว มุ่งมั่น ยึดหลักธรรมาภิบาล บริการเพื่อประชาชน”**